32001D0107
L 039/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 януари 2001 година
за отлагане датата на прилагане на Директива 1999/36/ЕО на Съвета за някои транспортируеми съоръжения под налягане
(нотифицирано под номер С(2001) 139)
(текст от значение за ЕИП)
(2001/107/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/36/ЕО на Съвета от 29 април 1999 г. относно транспортируеми съоръжения под налягане (1) и по-специално член 17, параграф 2 от нея,
като има предвид, че:
(1)
Няма подробни технически спецификации и не са добавени достатъчни препратки към съответните европейски стандарти в приложенията към Директива 94/55/ЕО на Съвета от 21 ноември 1994 г. за сближаване на законодателствата на държавите-членки относно автомобилния превоз на опасни товари (2), последно изменена с Директива 2000/61/ЕО на Европейския парламент и на Съвета (3) и Директива 96/49/ЕО на Съвета от 23 юли 1996 г. за сближаване на законодателствата на държавите-членки относно железопътния превоз на опасни товари (4), последно изменена с Директива 2000/62/ЕО на Европейския парламент и на Съвета (5), по отношение на съдовете под налягане, стелажите за бутилки и резервоарите, посочени в член 2 на Директива 1999/36/ЕО. Следователно датата за прилагане на директивата за горепосочените транспортируеми съоръжения под налягане трябва да бъде отложена.
(2)
Член 18 от Директива 1999/36/ЕО предвижда, че в преходния период от 24 месеца от датата на прилагане на настоящата директива държавите-членки трябва да разрешат пускането на пазара и въвеждането в експлоатация на транспортируеми съоръжения под налягане, които съответстват на действащата на тяхната територия преди 1 юли 2001 г. нормативна база. Следователно крайният срок на изтичане на този период също трябва да бъде удължен.
(3)
Мерките, които са предвидени в настоящото решение, са в съответствие със становището на Комитета, посочен в член 15 от Директива 1999/36/ЕО,
ПРИЕ НАСТОЯЩОТО РЕШЕНИЕ:
Член 1
Съгласно член 17, параграф 2 от Директива 1999/36/ЕО датата за прилагане на горепосочената директива се отлага за 1 юли 2003 г. относно съдовете под налягане, стелажите за бутилки и резервоарите.
Член 2
Държавите-членки разрешават пускането на пазара и въвеждането в експлоатация на транспортируемите съоръжения под налягане, посочени в член 1, които съответстват на законовите разпоредби, действащи на тяхна територия преди 1 юли 2003 г., до 24 месеца след тази дата, както и последващото въвеждане в експлоатация на такива съоръжения, пуснати на пазара преди тази дата.
Член 3
Адресати на настоящото решение са държавите-членки.
Съставено в Брюксел на 25 януари 2001 година.